paragraph_text: Trajni magnet, stalni ili permanentni magnet je tvar načinjena od magnetiziranog materijala koji stvara vlastito perzistentno magnetsko polje. Magnetska svojstva tih magneta ostaju nepromijenjena ili tek neznatno promijenjena duže vrijeme i ne ovise o vanjskim utjecajima, kao što je električna struja. Najčešći trajni magneti su feritni magneti, alnico magneti, rijetki zemni magneti i neki prirodni magnetizirani minerali kao što je magnetit.